കേരളപ്പിറവി സമ്മാനം കെഎഎസ് നവംബറില് തിരുവനന്തപുരം കേരളപ്പിറവി സമ്മാനമായി കേരള അഡ്മിനിസ്ട്രേറ്റീവ് സര്വീസ് കെഎഎസ് നവംബര് ഒന്നിന് യാഥാര്ഥ്യമാകും. സെപ്തംബറില് അഭിമുഖം ആരംഭിക്കും. കെഎഎസ് ഓഫീസര് ജൂനിയര് ടൈം സ്കെയില് ട്രെയ്നി തസ്തികയുടെ മൂന്ന് സ്ട്രീമിലായി ചുരുക്കപ്പട്ടികയിലുള്ള 575 പേര്ക്ക് തിരുവനന്തപുരത്തെ പിഎസ്സി ആസ്ഥാനത്താണ് അഭിമുഖം. സെപ്തംബര് ഒന്ന്, രണ്ട്, മൂന്ന്, എട്ട്, ഒമ്ബത്, 10,15, 16, 22, 23, 24, 29, 30 തീയതികളില് നടക്കുന്ന അഭിമുഖങ്ങളില് ദിവസവും നാല്പ്പത്തഞ്ചോളം ഉദ്യോഗാര്ഥികള് പങ്കെടുക്കും. എല്ലാ സ്ട്രീമില്നിന്നും 35 വീതം 105 പേരെ ആദ്യഘട്ടം നിയമിക്കും.